kardosdrur/scandi-wiki huggingface dataset:
Keyboard

Keyboard har flere betydninger:

 Keyboard (instrument) – et elektronisk musikinstrument med tangenter.
 tastatur – tilhørende en computer.
Trommeslager

En trommeslager er en person, der spiller trommesæt. Personer, der spiller andre former for trommer kaldes percussionister.
Westernguitar

En westernguitar er en akustisk guitar med stålstrenge. Den er fremstillet på en sådan måde at den giver så meget lyd som muligt. Der er flere faktorer der spiller ind i forhold til lyden. Heraf er træsorten som guitaren er bygget, afstivningen samt selvfølgelig størrelsen på selve kassen, nok de vigtigste faktorer.

Dens egentlige amerikanske navn er jumbo guitar, den blev opfundet i 1920'ernes USA, hvor man brugte guitarer med stålstrenge til at underholde ved forskellige lejligheder. Ordet westernguitar er en kontinentaleuropæisk betegnelse. Den blev hurtigt det foretrukne instrument i country og blues sammenhænge og senere i akustisk rock, netop fordi den har en karrakteristisk klar lyd og meget volume.

En særlig fin model er Martin, der er populær blandt bluegrassguitarister.

En westernguitar er tillige kendetegnet ved, at overgangen fra guitarens krop til halsen ikke sker ved 12. bånd (strengenes "midte") som på en klassisk guitar, men derimod ved det 14. bånd.

Referencer 

Guitar
Flying V

Flying V er en el-guitar model der blev introduceret af guitarfabrikanten Gibson i 1958. Guitarens krop på en Flying V har form som et omvendt "V". Denne type guitarer høstede popularitet i 1960'erne hvor bl.a. Jimi Hendrix anvendte en Flying V-formet guitar. Fra 1970'erne har guitartypen set stor udbredelse blandt rock- og heavy metal-grupper; også bygget af andre firmer fx Dean.

De første prototyper blev produceret af Gibson i 1957, som en del af firmaets moderne serie, som skulle være med til at give firmaet et mindre gammeldags image. De solgte dog ikke særlig godt, men Gibson genoptog produktionen i 1967 hvor bl.a. Jimi Hendrix var med til at give modellen mere succes end den mødte i slutningen af 1950'erne og starten af 1960'erne.

I 70'erne og 80'erne blev denne guitar meget udbredt inden for heavy metal genren. Det skyldtes blandt andet det lidt aggressive udseende samt den skarpe lyd fra de keramiske 500T pickupper der gjorde den god til metal. I 80'erne og 90'erne begyndte andre producenter at lave andre varianter af guitaren. En af de mest kendte udgaver er Jacksons Randy Rhoads model bygget til guitaristen Randy Rhoads fra Quiet Riot og Ozzy Osbournes band. Den havde et "vildere" look, med spidsere "vinger" og hoved. Bl.a. ESP har også produceret en udgave af denne guitar, som blandt andet Dave Mustaine fra Megadeth har som signatur model.

Flying V's popularitet er faldet i de senere år, da bl.a. metalgenren er blevet hårdere end den var i 70'erne og 80'erne. Der har også altid været masser af producenter der producerede meget nøjagtige kopier. I dag producerer Gibsons underfirma Epiphone nogle forskellige flying V modeller, blandt andet en re-issue model af 1958 udgaven som ikke produceres under navnet Gibson.

Guitarmodeller fra Gibson
Judastræ

Judastræ (Cercis) er en planteslægt, der er udbredt i Sydeuropa, Østasien og Nordamerika. Her omtales kun den ene art, som – med nød og næppe – kan dyrkes i Danmark. Navnet Judastræ kommer af, at dette påstås at være træet, som Judas Iskariot hængte sig i.

 Almindelig Judastræ (Cercis siliquastrum)
 Canadisk Judastræ (Cercis canadensis)

 Cercis chinensis
 Cercis chingi
 Cercis chuniana
 Cercis gigantea
 Cercis glabra
 Cercis griffithii
 Cercis occidentalis
 Cercis racemosa

Ærteblomst-familien
Tretorn

Tretorn (Gleditsia) er en planteslægt, der er udbredt i Østasien og Nordamerika. Det er løvfældende træer med uligefinnede blade og blomster i små klaser. Tretorn har som alle i familien symbiose med knoldbakterier, der stiller ammoniumkvælstof til rådighed for træet. Her omtales kun den ene art, som kan dyrkes i Danmark.

 Almindelig Tretorn (Gleditsia triacanthos)

 Gleditsia amorphoides
 Gleditsia aquatica
 Gleditsia australis
 Gleditsia caspica
 Gleditsia fera
 Gleditsia japonica
 Gleditsia microphylla
 Gleditsia sinensis

 
Symbioser
Buckminster Fuller

Richard Buckminster Fuller (født 12. juli 1895, død 1. juli 1983) var en amerikansk arkitekt, professor, opfinder og forfatter.

Han har også udviklet en lang række opfindelser, primært arkitektoniske design, herunder hans almindelig kendte geodætiske dome.

Har lagt navn til en familie af molekyler – fullerener – hvoraf det mindste er buckminsterfulleren ofte kaldet Buckyball- C60. En Buckyball består af 60 kulstofatomer. Kulstof forekommer naturligt i fire forskellige varianter, aske, grafit, diamant og fullerene. Opdaget i 1985.

Buckminster Fuller er kendt som en ekspert-generalist og han har påpeget specialiseringens farer:

Æresbevisninger 
I 1964 blev en bog dedikeret til ham af forfatteren Robert W. Marks - The New Mathematics Dictionary and Handbook.

Galleri

Note

Eksterne henvisninger 

Arkitekter fra USA
Faglitterære forfattere fra USA
Opfindere fra USA
Modernistiske arkitekter
Amerikanere i 1900-tallet
Modtagere af Presidential Medal of Freedom
Buckminsterfulleren

Buckminsterfulleren er en allotrop form af carbon med formlen C60, hvor molekylet består af 60 carbonatomer i en  symmetrisk kugleform. Molekylet benævnes også buckykuglen, buckyball eller Carbon 60. Molekylet kaldes også for fodboldmolekylet, da kulstofatomerne er bundet sammen i 12 femkanter og 20 sekskanter nøjagtigt som en fodbold.

Buckykuglen blev opdaget i 1985 af Richard E. Smalley, Harold Kroto og Robert Curl ved Rice University, Houston i Texas. I 1996 fik de nobelprisen i kemi for deres opdagelse. Molekylet blev opkaldt efter arkitekten Buckminster Fuller.

Buckminsterfulleren er det mindste fulleren hvor ingen femkanter rører ved hinanden; dette destabiliserer strukturen. Diameteren af molekylet er 1,03 nm (svarende til en milliard-del af en fodbold). Bemærkelsesværdigt er molekylets stabilitet, og at det indre udgør et hulrum, som med fysisk-kemiske tricks kan fyldes med andre atomer eller molekyler.

Store mængder Buckykugler er fundet i universet i en afstand af 6500 lysår og i en mængde der svarer til 10.000 gange Mount Everest.

Ikke-magnetiske metaller som kobber og mangan kan i tynde skiver gøres svagt magnetiske med en coating af buckyballs.

Se også 
 Fulleren
 Grafen
 Nanorør

Eksterne links 
 Verdens smukkeste molekyle. DTU
 Et moderne materialekemisk forskningsområde af S.B. Schougaard og T.Bjørnholm, Københavns Universitet  
 NANO Science – Fysik og biologi mødes. Perspektiv

Referencer 

Carbon
Kulstofforbindelser
Nanoteknologi
Nefertiti

Nefertiti Nefertiit eller Nofretete (ca. 1370 f.Kr. – ca. 1330 f.Kr.) var en ægyptisk dronning, som regerede fra 1353 f.Kr.-1336 f.Kr. og den vigtigste hustru til Farao Akhenaton (som tidligere blev opkaldt efter sin slægt Amenhotep IV). Hendes navn betyder "Den smukke er kommet". En buste af Nefertiti er nu i Berlin. 

Hun støttede sin mands religiøse revolution, troen på én gud (monoteisme) solguden Aton. Det bragte parret i  modsætning til Amons tilhængere, der dyrkede flere guder med Amon i spidsen. Flere templer lukkende under Aton, og navne blev fjernet fra templer, gravkamre og monumenter. Også kunsten ændrede sig efter regentparrets generelle politik. Kunstnere skulle nu skabe det, de så, og ikke som tidligere, hvor de skulle fremstille det formelle.
Nefertiti havde seks døtre:
 Meritaten født før regentår 1 (ca. 1356 f.Kr.)
 Meketaten født mellem regentår 1 og 3 (ca. 1349 f.Kr.)
 Ankhesenpaaten, kendt som Ankhesenamon (ca. ?)
 Neferneferuaten Tasherit: født regentår 6 (ca. 1344 f.Kr.)
 Neferneferure født regentår 9 (ca. 1341 f.Kr.)
 Setepenre født regentår 11 (ca. 1339 f.Kr.)

Eksterne henvisninger 

Dronninger af Egypten
Egypten i antikken
Spree

Spree (sorbisk Sprjewja) er en tysk flod, som løber gennem byerne Löbau, Bautzen, Spremberg, Cottbus, Lübbenau, Lübben, Erkner og Berlin. Den er en biflod til Havel, der danner en sø ved Grunewald.

Navnet forklares som "den sprudlende".

Under sit løb gennem Berlin har floden dannet en lav ø, Spreeinsel (Spree-øen), som i dag er hjemsted for Berliner Dom, samt en række af Berlins største museer, bygget på Spree-øens  nordlige del, som betegnes Museumsinsel (= Museumsøen). 

Museumsøen med museerne Pergamonmuseet, Altes Museum, Neues Museum, Alte Nationalgalerie og Bodemuseum er optaget på UNESCOs Verdensarvsliste.

Noter 

Floder i Sachsen
Floder i Brandenburg
Floder i Berlin
Floder i Tjekkiet
Guitarbygger

En guitarbygger er en person, en træsmed, der konstruerer guitarer. Der findes en del private personer, der selv fremstiller deres guitarer fra bunden. Disse personer kan være udlært i instrumentbyggerfaget – og nogen af dem kan bygge andet end guitarer (fx violiner, store såvel som små), og der findes naturligvis også fabrikanter af guitarer.

Fabrikanter 
 Dean
 Danelectro
 Fender
 Gibson / Epiphone
 Gretsch
 ESP / LTD
 Ibanez
 Martin
 Rickenbacker
 Vox

Guitarbyggerer 
 Linda Manzer
 Leonardo Michelin-Salomon
 Yuri Landman
 Antonio Torres Jurado (1817 – 1892)
 Severin Guitarer

Bygger
Stillingsbetegnelser
Håndværk
Friuli-Venezia Giulia

Friuli-Venezia Giulia er en autonom italiensk region i det nordøstligste hjørne af landet. Regionen grænser op til Østrig og Slovenien. Den har et areal på 7.856 km² og har 1.183.764 indbyggere (2001). Friuli-Venezia Giulias hovedstad hedder Trieste. 

Regionen er meget bjergrig. Den vigtigste landbrugsafgrøde er vin.

De største byer er: Trieste, Udine, Gorizia, Pordenone.

Friuli-Venezia Giulia blev først dannet efter 2. verdenskrig, hvor den hidtidige grænse til Jugoslavien blev flyttet mod vest.
Navnet Friuli-Venezia Giulia er et dobbeltnavn sammensat af Friuli, størstedelen af regionen og Venezia Giulia, området omkring Trieste. Betegnelsen Venezia Giulia skal forstås som "Julisk Venedig" og er opfundet for at understrege Trieste-områdets tilknytning til Italien på et tidspunkt hvor området stadig hørte til Østrig. Navnet kan umiddelbart virke forvirrende da Venedig ikke ligger i Friuli-Venezia Giulia men i Veneto. Imidlertid skal navnet forstås på den måde at regionen er en af de tre venetianske regioner. De to andre er Venezia Tridentina (nuværende Trentino-Alto Adige) og Venezia Euganea (nuværende Veneto og Friuli). Venezia Giulia omfattede tidligere også halvøen Istrien og de dele af Italien der nu hører under Slovenien.

Ekstern henvisning 

 Officiel hjemmeside for den selvstyrende region Friuli-Venezia Giulia 

Regioner i Italien
Horatio Nelson

Horatio Nelson (født 29. september 1758, død 21. oktober 1805), også kendt som Lord Nelson, var en britisk admiral. Han regnes for en af Englands nationalhelte.

Hans far var anglikansk præst. Moderen døde, da han var ni år gammel. Allerede som 12-årig gik han, støttet af sin morbror, ind i flåden. Som 20-årig var han avanceret til kaptajn.

Han giftede sig 11. marts 1787 med enken Fanny Nesbit. Med elskerinden Emma Hamilton fik han en datter, Horatia.

Nelson slog den franske flåde ved Abukir i Egypten og blev adlet som baron af Nilen.

Nelson deltog som viceadmiral særdeles selvstændigt i Slaget på Reden, hvor han påførte Danmark store tab. 

Han vandt igen en stor sejr i Slaget ved Trafalgar, men blev selv dræbt på sit flagskib Victory og blev begravet i St Paul's Cathedral i London. På Trafalgar Square i London er rejst en søjle til minde om ham.

Eksterne henvisninger 
 

Admiraler fra Storbritannien
Viscounts fra Det Forenede Kongerige
Personer i Englandskrigene
Briter i 1700-tallet
Briter i 1800-tallet
Design

Traditionelt anskues design som en formgivning, f.eks. udformning af et produkt som tøj, en illustration eller en plan. En designer (tidligere kaldet en dessinatør) er et bredt udtryk for personen, som står for denne udformning. Resultatet kan man kalde et design.

At designe er et udtryk for den proces, hvorved man formgiver noget. I denne proces overvejer man ofte resultatets æstetiske og funktionelle egenskaber. Design kan også være at give en ting en lyd, f.eks. en el-bil således den ikke er lydløs; dette kaldes skeuomorfisme.

Der findes mange forskellige fag og professioner, der handler om design i sin klassiske opfattelse:
 Filtning
 Industrielt design
 Multimediedesign
 Møbeldesign
 Programdesign
 Mode
 Vævning
 Webdesign
 Design i folkeskolen 

Designbegrebet er derfor flertydigt og rummer flere definitioner, fordi flere fagområder abonnerer på terminologien.

Designret 
Under designloven er et design et beskyttelsesobjekt.

Se også 
 Designhistorie
 Arkitektur
 Typografi
 Liste over modedesignere

Referencer
Typografi

Typografi er et kunsthåndværk og et speciale inden for design, hvis formål er at behandle tekst ud fra æstetiske og funktionelle overvejelser. Typografi har bl.a. at gøre med tekstens position og anvendelse af spalter og margener. Typografi udføres blandt andet af typografer, art directors og grafiske designere.

Typografiske virkemidler
Typografiske virkemidler er blandt andet:

 Skrifttype
 Skriftstørrelse (punktstørrelse)
 Linjelængde

I avistypografi bruges ofte "blokombrydning" for at præsentere forskellige historier på samme papirflade. Anvendelse af spalteskrift og typografisk layout gør det muligt i en vis udstrækning at "styre" læserens øje.

Afstande 
Der findes flere forskellige udtryk for ændring af afstande inden for typografi:

skydning (eng. leading) er en forøgelse af linjeafstanden.

udligning dækker samlet over de to følgende udtryk:

spærring er en øgning af afstanden mellem to bogstaver.

knibning (eng. kerning) er en mindskning af afstanden mellem to bogstaver.

spatiering (eng. spacing) er en generel forøgelse af afstanden mellem bogstaverne i et ord eller en hel linje. Man kan kalde spatiering en generel spærring. På engelsk dækker udtrykket tracking både det at mindske og at øge afstanden generelt mellem bogstaverne.

Typografi i Danmark 
Danske typografer brugte i forrige århundrede Emil Selmars typografiske håndbog Selmars Typografi som autoritet, når de diskuterede håndværkets detaljer. Førsteudgaven af denne typografiske lærebog, med titlen "Vejledning i praktisk Typograﬁ for unge Sættere", blev udgivet i 1891. Lærebogen blev udgivet under hans døbenavn, Emil Sørensen på Ny Typografisk Forenings Forlag og trykt hos Fr.G Knutzons Bogtrykkeri. Den næste udgave udkom i 1913 under titlen "Typografi for sættere, korrektører, forfattere og forlæggere" udgivet på Gydendalske Boghandel, Nordisk Forlag og trykt hos Langkjærs Bogtrykkeri. Da Emil Selmar døde som 80-årig i 1934, var han i fuld gang med arbejdet på tredje udgave af bogen. Han fik kun redigeret ca. en trediedel af bogen før sin død. Bogen blev senere færdiggjort og udgivet på Fagskolen for Boghåndværk i 1938. Ifølge bogens forord var en række af fagets dygtigste folk involveret i arbejdet. Denne udgave blev anvendt som lærebog indtil 1958, da den blev afløst af "Lærebog i Typografi" af Charles Moegreen, udarbejdet til brug ved lærlingeundervisningen i bogtrykfaget.

Kilder
 Niels Bøje Ziegler – Typografisk fagudtryk. Hentet 4. januar 2020
Linjeafstand

Linjeafstand er et begreb inden for typografi og er bestemmelse af den vertikale afstand mellem linjerne i en tekst.

Linjeafstanden opgives normalt i enheden punkt inden for den grafiske branche. På pc'er og skrivemaskiner angives den oftest som enkelt, halvanden eller dobbelt linjeafstand.

Linjeafstanden kaldes for skriftens skydning.

Linjeafstanden sættes i forhold til skriftens størrelse. Hvis fx skriftstørrelsen er 10 punkt og linjeafstanden 13 punkt, får det i fagsproget betegnelsen "ti på tretten", og skrives 10/13.

Typografi
APG

APG er en forkortelse og kan hentyde til flere artikler:
 Antipiratgruppen – en dansk organisation mod digital kopiering.
 Angiosperm Phylogeny Group – en international gruppe af botanikere.
Illustreret Danmarkshistorie for Folket (Deleuran)

Illustreret Danmarkshistorie for Folket, skrevet 1987-1996, er Claus Deleurans tegnede danmarkshistorie, som oprindeligt blev udgivet i Ekstra Bladets lørdagstillæg. Værket er opkaldt efter Adam Kristoffer Fabricius' Illustreret Danmarkshistorie for Folket som udkom 1853-55. Claus Deleuran laver mindst syv gange parafraser over Lorenz Frølichs tegninger ved at farvelægge og bruge dem, som for eksempel i bind 6 side 19. Grundet Deleurans tidlige død i 1996 kom serien aldrig længere end til vikingetiden, og der findes derfor kun 9 bind i serien:

Udgivet af Ekstra Bladets Forlag 
 De ældste tider ()
 De næstældste tider ()
 Den ældre Jernalder ()
 Den yngre Jernalder ()
 Den yngste Jernalder ()
 Vikingetiden 1 ()
 Vikingetiden 2 ()
 Vikingetiden 3 ()
 Vikingetidens afslutning ()

Udgivet af Politisk Revy 
 De ældste tider ()
 Jernalder og yngre vikingetid ()
 Vikingetiden og dens afslutning ()

Ill. Danmarks-Historie for Folket, samlet ()
Kasette til Ill. Danmarks-Historie for Folket ()

Reference

Eksterne henvisninger 
 Illustreret Danmarkshistorie for Folket på ComicWiki

Danmark i 1800-tallet
Tegneserier fra Danmark
Pedal

En pedal er en fodbetjent vægtstang eller knap. Nogle pedaler bruges til at tænde eller slukke med, andre kan trædes mere eller mindre ned, og pedaler på cykler trædes rundt.

Eksempler på pedaler 
Herunder følger et par eksempler på anvendelsen af pedaler.

 En pedal i f.eks. en bil bruges til at bestemme hastigheden. Jo mere man trykker speederpedalen i bund, jo hurtigere kører bilen, jo mere man trykker bremsepedalden i bund, jo mere bremser bilen.
 En pedal bruges i forbindelse med guitar og bass til at slå en lydeffekt (fx distortion) fra eller til.
 En pedal med vægtstang og aksel udgør en krumtapmekanisme - og bruges på en cykel til skabe fremdrift via kæde og tandkranse og hjul.

Når man taler om pedalet i et orgel, skyldes det rimeligvis at man mener pedalværket (omfattende ikke blot fodklaviaturet, men også de dertil hørende piber m.m.).

Se også 
 Guitar Effekt Pedal

Menneske-maskine interaktion
Klassisk mekanik
Johannesbrød-slægten

Johannesbrød-slægten (Ceratonia) er en planteslægt, der er udbredt i Middelhavsområdet og på den Arabiske Halvø. Det er træer med helrandede, læderagtige blade, blomster i klaser og lange, glatte bælge. Her omtales kun den ene art, som kendes fra de tørrede frugter, "johannesbrød".

 Johannesbrød (Ceratonia siliqua)

 Ceratonia oreothauma

Ærteblomst-familien
Johannesbrød

Johannesbrød (Ceratonia siliqua) er et træ, der er udbredt i området omkring Middelhavet, samt på den Arabiske Halvø.

Træets frugter finder anvendelse mange steder inden for fødevareindustrien til både mennesker og dyr – eks. i færdigprodukter som sandwiches og i foderprodukter til gnavere. 

Johannesbrødkernemel (E-410) er et smagsneutralt, glutenfrit bindemiddel og fortykningsmiddel. Det er lavet af frø fra frugtbusken karobtræet (ceratonia siliqua), der dyrkes i landene omkring Middelhavet.

Johannesbrødkernemel (engelsk: Locust Bean Gum) passer godt til glutenfri madlavning. Det smager af ingenting, men gør supper og saucer tykkere og giver bedre konsistens til brød og kager fremstillet af glutenfri mel. Der er ofte kun en lille mængde, der er nødvendigt for at give dejen bedre binding.

I Danmark har CPKelco en produktion af raffineret Johannesbrødkernemel på fabrikken i Lille Skensved der sælges under flere navne bl.a. Genu Gum.

Frugten blev opkaldt efter den bibelske person Johannes Døberen, som menes at have haft frugtknopperne fra dette træ som den eneste mad ("brød") under sit ophold i ørkenen.

Vægtenheden karat (0,2 g), der benyttes til at veje ædelsten, angives oprindeligt defineret som vægten af én kerne fra johannesbrødtræet.

Kilder og henvisninger

Eksterne henvisninger 

Træer
Frugter
Akacie

Akacie (Acacia) er en meget stor planteslægt. Den er udbredt i de subtropiske og tropiske egne af Mellemamerika, Sydasien, Australien og Afrika. Bladene er som regel uligefinnede, men nogle arter klarer sig uden blade og har i stedet flade, grønne bladstilke, fyllodier. Blomsterne sidder ordnet i runde eller aflange hoveder. De har meget små, som regel gule eller hvidlige  kronblade. Akacier er ofte tornede. Her omtales kun de arter, som har økonomisk betydning i Danmark.

 Aromaakacie (Acacia aroma)
 Blomsterakacie (Acacia floribunda)
 Blåakacie (Acacia cyanophylla)
 Borstakacie (Acacia paradoxa)
 Brigalowakacie (Acacia harpophylla)
 Duftakacie (Acacia farnesiana)
 Grønakacie (Acacia decurrens)
 Guldakacie (Acacia baileyana)
 Gummiakacie (Acacia senegal)
 Hartsakacie (Acacia retinodes)
 Hickoryakacie (Acacia mangium)
 Katechuakacie (Acacia catechu)
 Klätterakacie (Acacia pennata)
 Koa (Acacia koa)
 Langbladsakacie (Acacia longifolia)
 Pilakacie (Acacia mucronata)
 Queenslandakacie (Acacia podalyriifolia)
 Sølvakacie (Acacia dealbata) ofte solgt som "Mimose"
 Sortvedsakacie (Acacia melanoxylon)
 Tåreakacie (Acacia saligna)
 Vingakacie (Acacia latifolia)
 Yarran (Acacia homalophylla)
 Øjenakacie (Acacia auriculiformis)

Barken af visse australske arter sælges under navnet wattle. Den har et højt indhold af garvestoffer, som gør den værdifuld i læderindustrien.  Blandt arterne findes Acacia pycnantha (Guld-Wattle), Acacia decurrens (Garve-Wattle), Acacia dealbata (Sølv-Wattle) og Acacia mearnsii (Sort Wattle). Den ægte gummi arabicum stammer fra Acacia senegal, som vokser i Sahelbæltet i Afrika.
Camp David

Naval Support Facility Thurmont, populært kaldet Camp David, er en militærlejr administreret af den amerikanske flåde, beliggende i bjergene i Frederick County, Maryland, og den bruges som landsted for USA's præsident og dennes gæster.

Under navnet Hi-Catoctin blev lejren oprindeligt bygget som opholdssted for føderale regerings-embedsmænd og deres familier i 1935-38.

I 1942 blev området/ opholdsstedet ombygget af præsident Franklin D. Roosevelt til rekreations- og opholdssted for landets præsident og blev navngivet U.S.S. Shangri-La.

Navnet Camp David blev givet af præsident Dwight Eisenhower, til ære for hans barnebarn, Dwight David Eisenhower II.

Camp David ligger meget isoleret i et stille bjerg- og skovområde med bebyggelser, som omfatter bygninger og gæsteboliger/ hytter etc., der er placeret flere steder i området. Faciliteterne i lejren er forbundet med service og gangstier.

Bygninger og hytter har navn efter forskellige træer, planter og blomster. Der fører kun een større vej til Camp David, som deler lejren i to områder.

Det ene område omfatter præsidentens opholdsted, gæsteboliger og rekreationsmuligheder.

Det andet område bebos af sikkerhedspersonale fra Secret Service , vedligeholdelsesmandskab og servicemandskab fra flåden samt vagtmandskab fra marinekorpset.

Galleri

Noter

Eksterne henvisninger 

  på Det Hvide Hus' hjemmeside 

Embedsboliger
Bygninger, konstruktioner og anlæg i Maryland
Det Hvide Hus
United States Navy